Tutuwuhan ieu tumuwuh ngadeg atawa nangkub handapna, jangkungna kurang leuwih 30–90 cm, jeung cabangan. Babadotan mibanda batang buleud jeung bulu panjang, lamun keuna kana taneuh bakal ngaluarkeun akar. Tutuwuhan ieu miboga daun cupatan, ayana pahareup-hareup tur nyilang (Compositae), Daunna oval sarta boga pangkal buleud nyungcung,sisina rérégéan, aya buluan jeung warnana hejo, panjangna 1–10 cm, lebar 0,5–6 cm, dua beungeut daunna aya buluan panjang jeung aya kelenjar anu aya dina beungeut handap tina daun, warnana héjo. Kembang bandotan kaasup majemuk ngumpul 3 atawa leuwih, anu kaluar tina tungtung cupat jeung warnana bodas. Panjang bonggol kembangna 6–8 mm, cupatna aya buluan. Buah hideung jeung leutik. Daerah distribusi, habitat jeung budidaya Babadotan bisa dilobakeun ku siki.